wickkiey/tamil-wikipedia-chunked huggingface dataset:
# அலெக்சாண்டர் டோட்டன்ஹாம்

## தொழில்

அலெக்சாண்டர் 1896 இந்தியக் குடிமைப் பணி தேர்வுகளில் தேர்ச்சி பெற்று 1897 திசம்பர் 5 ஆம் இந்தியா வந்தார் அங்கு இவர் சென்னை மாகாண மாவட்ட ஆட்சியர் மற்றும் உதவி குற்றவியல் நடுவராக பணியாற்றினார். 1923 முதல் 1932 வரை, இவர் இந்தியாவின் நடுவண் வருவாய் வாரிய உறுப்பினராக இருந்தார். அலெக்சாண்டர் தனது அறுபது வயதில் 1933 இல் இந்திய குடிமைப் பணியிலுருந்து ஓய்வு பெற்றார்.
# அலெக்சாண்டர் டோட்டன்ஹாம்

## புதுக்கோட்டை

1934 ஆம் ஆண்டில், டோட்டன்ஹாம் புதுக்கோட்டையின் திவானாக நியமிக்கப்பட்டார். மேலும் இவர் 1946 இல் இறக்கும் வரை இந்தப் பணியில் இருந்தார். டோட்டன்ஹாம் புதுக்கோட்டையின் சிறந்த நிர்வாகிகளில் ஒருவராகக் கருதப்படுகிறார். மேலும் கலை மற்றும் தொழில்துறையை மேம்படுத்தியவராவார். அலெக்சாண்டர் டோட்டன்ஹாமின் உருவப்படம் திருக்கோகர்ணம் அரசு அருங்காட்சியகத்தில் மாட்டபட்டுள்ளது.
# பி. ஜி. ஹோல்ட்வொர்த்

**பெஞ்சமின் ஜார்ஜ் ஹோல்ட்வொர்த்** <small>சி.ஐ.இ</small> (*Benjamin George Holdsworth, *31 சூலை 1892&nbsp;- 24 பெப்ரவரி 1943) என்பவர் இந்திய அரசு ஊழியர் மற்றும் நிர்வாகி ஆவார். இவர் 1931 முதல் 1933 வரை புதுக்கோட்டை அரசின் திவானாக பணியாற்றினார்.
# பி. ஜி. ஹோல்ட்வொர்த்

## ஆரம்ப கால வாழ்க்கை

ஹோல்ட்ஸ்வொர்த் 1892 சூலை 31 அன்று ரெவ். ஜே. ஃபாரெஸ்டர் ஹோல்ட்வொர்த்திற்கு மகனாகப் பிறந்தார். பிரிஸ்டல் கிராமர் பள்ளி மற்றும் ஆக்ஸ்போர்டில் உள்ள பிரேசனோஸ் கல்லூரியில் கல்வி பயின்ற இவர் 1919 இல் இந்தியக் குடிமைப் பணியில் நுழைந்தார்.  
முதல் உலகப் போரின் போது, ஹோல்ட்வொர்த் மெசொப்பொத்தேமியா மற்றும் பாலஸ்தீனத்தில் 1/155 முன்னோடிகளுடன் பணியாற்றினார்.
# பி. ஜி. ஹோல்ட்வொர்த்

## இந்தியாவில்

1920 முதல் 1927 வரை ஹோல்ட்ஸ்வொர்த் தஞ்சை, கிருஷ்ணா மற்றும் கோதாவரி மாவட்டங்களில் தீர்வு அதிகாரியாக பணியாற்றினார். 1927 முதல் 1930 வரை சென்னை மாகாண வருவாய் வாரிய செயலாளராகவும், முதல் இந்திய வட்ட மேசை மாநாட்டில் இணை செயலாளராகவும் இருந்தார்.
# பி. ஜி. ஹோல்ட்வொர்த்

## இந்தியாவில்

### புதுக்கோட்டை

1913 நவம்பரில், ஹோல்ட்வொர்த் புதுக்கோட்டையின் திவானாக நியமிக்கப்பட்டார் இவர் 1931 முதல் 1934 வரை இப்பணியில் பணியாற்றினார். புதுக்கோட்டையில் ஹோல்ட்ஸ்வொர்த் அணையை உருவாக்கும் பொறுப்பில் ஹோல்ட்ஸ்வொர்த் ஈடுபட்டார். சமஸ்தானத்தில் இருந்த ஹோல்ட்வொர்த் பூங்காவானது ஹோல்ட்ஸ்வொர்த் நினைவாக இடப்பட்டது.  
ஹோல்ட்ஸ்வொர்த் 1934 இல் விடுக்கபட்டார். அவருக்குப் பின் அலெக்சாண்டர் டோட்டன்ஹாம் பதவி ஏற்றார். ஹோல்ட்ஸ்வொர்த்தை, புதுக்கோட்டை சமஸ்தான மக்கள் திவானாகப் பெறுவதற்கு அதிர்ஷ்டம் செய்தவர்கள் என்று குறிப்பிட்டார்.
# பி. ஜி. ஹோல்ட்வொர்த்

## பிற்கால வாழ்க்கை மற்றும் கௌரவங்கள்

1942 ஆம் ஆண்டில், ஹோல்ட்ஸ்வொர்த் இந்திய உணவுத் துறையின் செயலாளராக நியமிக்கப்பட்டு இறக்கும் வரை பணியாற்றினார். ஹோல்ட்ஸ்வொர்த் 1943 பெப்ரவரி 24 இல் தனது ஐம்பத்தொன்றாவது வயதில் பல் தொற்றுநோயால் ஏற்பட்ட சிக்கல்களின் தொடர்ச்சியால் இறந்தார்; போர் காரணமாக பொருட்கள் மடைமாற்றபட்டதால் பென்சிலின் பற்றாக்குறை ஏற்பட்டது. இவர் புதுதில்லியில் அடக்கம் செய்யப்பட்டார்.  
1941 ஆம் ஆண்டில், ஹோல்ட்ஸ்வொர்த் இந்திய சாம்ராஜ்யத்தின் ஒழுங்கின் தோழராக அறிவிக்கபட்டார் .
# பி. ஜி. ஹோல்ட்வொர்த்

## குடும்பம்

ஹோல்ட்ஸ்வொர்த் நான்கு குழந்தைகளில் மூத்தவர். இவரது இரண்டு தம்பிகளான ஜோசப் மற்றும் வெஸ்லி இருவரும் முதல் உலகப் போரில் கொல்லப்பட்டனர். இவருக்கு எடித் என்ற சகோதரி இருந்தார்.  
1920 ஆம் ஆண்டில், ஹோல்ட்வொர்த் பால்டிமோர் ஜேம்ஸ் ஹில்லின் மகள் எலன் மேவை மணந்தார். இந்த தம்பதியரின் மகனான, பீட்டர், பிரித்தானிய இராணுவத்தில் பிரிகேடியர் பதவிக்கு உயர்ந்தார். இவர்களுக்கு பமீலா என்ற மகளும் உண்டு.
# தொலைக்காட்சி ஆவணப்படம்

**தொலைக்காட்சி ஆவணப்படம்** (Television documentary) என்பது தொலைக்காட்சி ஊடக ஆவணத் தயாரிப்புகளில் ஒன்றாகும். இந்த தொலைக்காட்சி ஆவணப்படங்கள் தொடராகவோ அல்லது தொலைக்காட்சி ஆவணப்படமாகவோ தயாரிக்கப்படுகின்றது. இந்த ஆவணப்படம் 1940 களில் முக்கியத்துவம் பெற்றது.  
- **தொலைக்காட்சி ஆவணப்படத் தொடர்கள்** என்பது சிலநேரங்களில் ஒரு ஆவணப்படங்கள் என்று அழைக்கப்படுகின்றன, அவை இரண்டு அல்லது அதற்கு மேற்பட்ட அத்தியாயங்களின் வரிசைப்படுத்தப்பட்டு ஒளிபரப்படுகின்றது.
- **தொலைக்காட்சி ஆவணப்படங்கள்** என்பது ஒரு ஆவணப்பட அலைவரிசையில் அல்லது செய்தி தொடர்பான அலைவரிசை வழியாக ஒளிபரப்பப்பட வேண்டிய ஒரு ஒற்றை ஆவணப்படமாக உள்ளன.  
ஆரம்பகால தொலைக்காட்சி ஆவணப்படங்களில் பொதுவாக வாரலாறு, போர்க்காலம் அல்லது நிகழ்வு தொடர்பான விஷயங்களை பற்றியே இடம்பெற்றிருந்தன. தற்கால தொலைக்காட்சி ஆவணப்படங்கள் விளையாட்டு, பயணம் மற்றும் வனவிலங்கு பற்றியே சித்தரிக்கப்பட்டுள்ளன. பல தொலைக்காட்சி ஆவணப்படங்கள் கலாச்சாரம், சமூக மற்றும் அரசியல் கவலைகளைச் சுற்றியுள்ள சர்ச்சையையும் விவாதத்தையும் பற்றியே உருவாக் கப்படுகின்றன.  
அமெரிக்க நாட்டுத் தொலைக்காட்சி ஆவணப்படத்தின் தோற்றம் போர்க்கால நினைவுகளை சித்தரிக்கும் விதமாக 1949 ஆம் ஆண்டிலிருந்து தொடங்குகிறது.
# முனைய துணைக்கோள் ஏவுகலம்-சி49

**முனைய துணைக்கோள் ஏவுகலம் -சி49** (PSLV-C49) இந்திய முனைய துணைக்கோள் ஏவுகல வரிசையில் 51ஆவது ஏவுதல் ஆகும்.இந்த ஏவுதலில் இந்திய புவி கண்காணிப்பிற்கான ஈஓஎஸ்-01 மற்றும் 9 வெளிநாட்டு செயற்கைக்கோள்கள் விண்ணில் ஏவப்பட்டன. இந்த ஏவுகலம் ஆந்திர மாநிலம் ஸ்ரீஹரிகோட்டா உள்ள சதீஸ் தவான் விண்வெளி மையத்தின் முதல் தளத்தில் இருந்து 2020 ஆம் ஆண்டு நவம்பர் 11 ஆம் நாள் மாலை 03.11 மணிக்கு விண்ணில் ஏவப்பட்டது. இந்தியாவின் புவி கண்காணிப்பு செயற்கைக் கோளுடன் வணிகரீதியாக ஐக்கிய அமெரிக்க நாட்டின் 4 செயற்கைக் கோள்கள், லக்சம்பர்க்கைச் சார்ந்த 4 செயற்கைக்கோள்கள் மற்றும் லிதுவேனியாவின் 1 செயற்கைக் கோள் ஆகியவை வெற்றிகரமாக புவி நீள்வட்ட சுற்றுப்பாதையில் ஏவப்பட்டன.
# முனைய துணைக்கோள் ஏவுகலம்-சி49

## செயற்கைக்கோள்கள் நிலைநிறுத்தம்

ஏவூர்தியானது தரையில் இருந்து புறப்பட்ட 15 நிமிடம் 20 வினாடிகளுக்குப் பிறகு ‘ஈஓஎஸ்1’ செயற்கைக் கோளை புவி நீள்வட்ட சுற்றுப் பாதையில் நிலைநிறுத்தியது. முன்னதாக 2020 நவம்பர் 7 ஆம் நாள் மாலை 3.02 மணிக்கு ஏவத்திட்டமிடப்பட்டிருந்த நிகழ்வு 10 நிமிடங்கள் தாமதமாகி 3.12 க்கு ஏவுகலன் விண்ணில் ஏவப்பட்டது. ஈஓஎஸ் - 01 புவி நீள்வட்ட சுற்றுப்பாதையில் நிலைநிறுத்தப்பட்ட சில நிமிடங்களில் வணிகரீதியாக கொண்டு செல்லப்பட்டிருந்த 9 செயற்கைக் கோள்களும் புவி வட்டப்பாதையில் ஏவி நிலைநிறுத்தப்பட்டன.
# முனைய துணைக்கோள் ஏவுகலம்-சி49

## இந்திய செயற்கைக்கோளின் பயன்பாட்டு நோக்கம்

இஓஎஸ்-1 செயற்கைக்கோள் புவி கண்காணிப்பு, விவசாயம், பேரிடர் மேலாண்மை, காடுகள் கண்காணிப்பு ஆகிய பணிகளை மேற்கொள்வதற்காக ஏவப்பட்டுள்ளது.
# முசிறி, திருச்சிராப்பள்ளி மாவட்டம்

**முசிறி** (**Musiri** ) இந்தியாவின் தமிழ்நாடு திருச்சிராப்பள்ளி மாவட்டத்தில் உள்ள ஒரு தாலுகா ஆகும்.
# முசிறி, திருச்சிராப்பள்ளி மாவட்டம்

## புள்ளிவிவரங்கள்

2011 மக்கள் தொகை கணக்கெடுப்பின்படி, முசியின் மொத்த மக்கள் தொகை 226,372 ஆகும். இதில் 1,13,033 பேர் ஆண்கள் மற்றும் 1,13,339 பேர் பெண்கள். மொத்த மக்கள் தொகையில் 1,57,739 பேர் கல்வியறிவு பெற்றவர்கள்.
# நிர்வாகத் தயாரிப்பாளர்

**நிர்வாகத் தயாரிப்பாளர்** (Executive producer) என்பது ஒரு வணிக பொழுதுபோக்கு உட்பத்தி தயாரிப்பதில் உயர் பதவியில் வகிக்கும் நபர் ஆகும். இவரின் பணி நிர்வாகக் கணக்குகளை மேர்பார்பை இடலாம் அல்லது சட்ட சிக்கல்கள் (பதிப்புரிமை) போன்றவற்றை கையாளலாம். இவர்கள் திரைப்படத்துறை, தொலைக்காட்சித்துறை, இசைத்துறை மற்றும் நிகழ்ப்படத்துறை போன்றவற்றில் பணி புரிகிறார்கள்.
# நிர்வாகத் தயாரிப்பாளர்

## திரைப்படம்

நிர்வாக தயாரிப்பாளர்கள் ஈடுபாடு, பொறுப்பு மற்றும் ஆளுமை ஆகியவற்றில் வேறுபடுகிறார்கள். சில நிர்வாக தயாரிப்பாளர்கள் உற்பத்தியின் ஒவ்வொரு அம்சத்தின் மீதும் கட்டுப்பாட்டைக் கொண்டுள்ளனர், சிலர் ஒரு திட்டத்தின் தயாரிப்பாளர்களை மட்டும் மேற்பார்வையிடுகிறார்கள், சிலர் பெயரில் மட்டுமே ஈடுபடுகிறார்கள்.  
திரையுலகில் நிர்வாக தயாரிப்பாளர்களின் வரவு காலப்போக்கில் உயர்ந்துள்ளது. 1990 ஆம் ஆண்டு நடுப்பகுதியிலிருந்து பிற்பகுதிவரை ஒரு படத்திற்கு சராசரியாக இரண்டு நிர்வாக தயாரிப்பாளர்கள் இருந்தனர். 2000 ஆம் ஆண்டில் இந்த எண்ணிக்கை 2.5 ஆக உயர்ந்தது இது சராசரியான திரைப்பட தயாரிப்பாளரின் எண்ணிக்கையை விட அதிகமாக. 2013 ஆம் ஆண்டில் 3.2 தயாரிப்பாளர்களுடன் ஒப்பிடும்போது, 2016 ஆம் ஆண்டில் ஒரு படத்திற்கு சராசரியாக 4.4 நிர்வாக தயாரிப்பாளர்கள் இருந்தனர்.
# நிர்வாகத் தயாரிப்பாளர்

## தொலைக்காட்சி

தொலைக்காட்சித் துறையில் ஒரு நிர்வாக தயாரிப்பாளர் பொதுவாக படைப்பு உள்ளடக்கம் மற்றும் ஒரு உற்பத்தியின் நிதி அம்சங்களை மேற்பார்வையிடுகிறார்.
# விலங்குத் தொழினுட்பம்

**விலங்குத் தொழில்நுட்பம்** *(Animal technology)* என்பது விஞ்ஞான நோக்கங்களுக்காகப் பயன்படுத்தப்படும் ஓர் ஆய்வகத்தில் சிறைபிடிக்கப்பட்ட விலங்குகளை இனப்பெருக்கம் செய்தல் மற்றும் பராமரித்தல் போன்ற நடைமுறைகளைக் குறிக்கிறது. விலங்குத் தொழில்நுட்பம் பதிவுசெய்யப்பட்ட அறிவியல் தொழில்நுட்ப வல்லுநர்களால் அங்கீகரிக்கப்பட்ட தொழில்முறை பகுதிகளில் ஒன்றாகும், விலங்குத் தொழில்நுட்ப வல்லுநர்கள் விலங்குகள் ஆய்வுக்கு கிடைப்பதை உறுதி செய்வதன் மூலம் உயிரியல் மருத்துவ ஆராய்ச்சியை ஆதரிப்பதில் முக்கியப் பங்கு வகிக்கின்றனர்.கால்நடை வளர்ப்பு மற்றும் இனப்பெருக்கம், ஆய்வக விலங்குகளுக்கு அவசியமான அன்றாட பராமரிப்பை வழங்குதல், விலங்கு நல நடைமுறைகள் பேணுதல், அனைத்து செயல்பாடுகளும் சட்ட சிக்கல்களுக்கு இணங்குவதை உறுதி செய்தல் மற்றும் அத்தியாவசிய அறிவியல் நடைமுறைகளை மேற்கொள்ளுதல் ஆகியவை விலங்குத் தொழில்நுட்பத்தின் முக்கிய பகுதிகளாகும். விலங்குத் தொழில்நுட்பவியலாளர்களுக்கான தொழில்நுட்பத் தகுதிகளும், அவர்கள் பின்பற்ற வேண்டிய விதிமுறைகளும் நாடுகள் வாரியாக மாறுபடுகின்றன. ஆனால் உலகின் பல பகுதிகளில் விலங்குத் தொழில்நுட்பம் என்பது மிகவும் கட்டமைக்கப்பட்ட ஒரு தொழிலாகவும் ஆய்வக நிர்வாகத்தின் ஒரு பகுதியாகவும் பார்க்கப்படுகிறது. விலங்குத் தொழில்நுட்பம் விலங்கு மேலாண்மைத் துறையுடன் தொடர்புடையது. இத்தொழில்நுட்ப வல்லுநர்கள் பெரும்பாலும் ஆய்வகத்திலோ அல்லது புலத்திலோ குறிப்பிட்ட வகை விலங்குகளுடன் பணியாற்றுவதில் நிபுணத்துவம் பெற்றவர்களாக இருப்பார்கள்.
# இலியுகார்ட்டு விதி

**இலியுகார்ட்டு விதி** *(Leuckart's law)* விலங்கின் கண்ணின் அளவு அதன் இயக்கத்தின் அதிகபட்ச வேகத்துடன் தொடர்புடையது என்று கூறும் ஓர் அனுபவ விலங்கியல் விதியாகும். 1876 ஆம் ஆண்டு முதல் இலியுகார்ட்டு விதி கூறப்பட்டு வருகிறது.
இக்கொள்கை ஆரம்பத்தில் பறவைகளுக்கு பயன்படுத்தப்பட்டது; பின்னர் அதைத் தொடர்ர்ந்து இது பாலூட்டிகளுக்கும் பயன்படுத்தப்பட்டுள்ளது.  
}}
# வால் படகோட்டம்

**வால் படகோட்டம்** *(Tail sailing)* என்பது திமிங்கிலங்கள் நீண்ட நேரத்திற்கு அவற்றின் வாலை தண்ணீருக்கு மேலாக தூக்கி பயணிப்பதைக் குறிக்கிறது. திமிங்கிலங்களின் இந்த செயல்முறை மனிதர்களால் அரிதாகவே அவதானிக்கப்படுகிறது. திமிங்கிலங்களின் இந்த நிகழ்வுக்கான துல்லியமான உந்துதல் ஏதும் தெரியவில்லை. திமிங்கிலங்கள் காற்றைப் பிடித்துக்கொள்ளவும் நீரின் வழியாக நெடுந்தூரப் பயணம் செய்யவும் அல்லது அவற்றை குளிர்வித்துக் கொள்வதற்கான ஒரு முறையாகவும் இந்த செயலை மேற்கொள்கின்றன என்று கருதப்படுகிறது. திமிங்கிலம் கடல் தளத்திற்கு அருகில் உணவு எடுத்துக் கொள்கிறது என்று மூன்றாவது கோட்பாடு ஒன்று கூறுகிறது.  
தெற்கு ஆத்திரேலிய கருந்திமிங்கிலம் போன்ற சில உயிரினங்களிடையே வால் படகோட்டம் மிகவும் பொதுவானது என்று விஞ்ஞானிகள் நம்புகின்றனர்.
# திருச்சினாப்பள்ளி மாவட்டம்

**திருச்சினாப்பள்ளி ஜில்லா** என்று அழைக்கபட்ட **திருச்சிராப்பள்ளி மாவட்டம்** என்பது பிரித்தானிய இந்தியாவின் முந்தைய சென்னை மாகாணத்தின் ஒரு மாவட்டமாகும். இது இந்திய மாநிலமான தமிழ்நாட்டின் தற்போதைய திருச்சிராப்பள்ளி, கருர், அரியலூர் , பெரம்பலூர் ஆகிய மாவட்டங்களை உள்ளடக்கியது. இந்த மாவட்டத்தின் நிர்வாகத் தலைமையகமாக திருச்சிராப்பள்ளி நகரம் இருந்தது. இந்த மாவட்டம் 1907 இல் பரப்பளவு கொண்டதாக இருந்தது. இது வடக்கே தென் ஆற்காடு, மேற்கில் சேலம், மேற்கு மற்றும் வடமேற்கில் கோயம்புத்தூர், கிழக்கில் தஞ்சாவூர், தெற்கே மதுரை ஆகிய மாவட்டங்களால் சூழப்பட்டிருந்தது. புதுக்கோட்டை சமஸ்தானம் 1865 முதல் 1947 வரை திருச்சிராப்பள்ளி மாவட்டத்தின் எல்லைக்குள் இருந்தது.  
தென்னிந்தியாவில் மக்கள் வசிக்கும் பழமையான பகுதிகளில் திருச்சிராப்பள்ளியும் ஒன்றாகும். தொல்லியல் அகழ்வாராய்ச்சிகள் வழியாக கற்கால இடங்கள் கண்டறியப்பட்டுள்ளன. இந்த மாவட்டத்தின் ஒரு பகுதியாக உள்ள உறையூர், முற்கால சோழர்களின் தலைநகர் ஆகும். திருச்சிராப்பள்ளி மாவட்டத்தின் ஒரு பகுதியாக இருந்தது. 18 ஆம் நூற்றாண்டின் பிற்பகுதியில் இப்பகுதி மதராசு மாகாணத்துடன் இணைக்கப்பட்டது. மேலும் 1801 இல் ஒரு தனி மாவட்டமாக உருவாக்கப்பட்டது. 1947 இல் இந்தியா விடுதலைபெற்ற பிறகு, திருச்சினாப்பள்ளி என்ற ஆங்கில மயமாக்கபட்டிருந்த பெயரானது திருச்சிராப்பள்ளி என்று மாற்றப்பட்டது.
# திருச்சினாப்பள்ளி மாவட்டம்

## வரலாறு

திருச்சிராப்பள்ளி மாவட்டத்தில் கண்டுபிடிக்கப்பட்ட கற்காலக் கருவிகள் கி.மு. மூன்றாயிரம் ஆண்டுகளுக்கு முன்பே இங்கு மக்கள் குடியேறி வாழ்ந்திருக்கலாம் என்பதைக் காட்டுவதாக உள்ளன. சங்க காலத்தில், முற்காலச் சோழர்களின் தலைநகராக திருச்சிராப்பள்ளி மாவட்டத்துக்கு உட்பட்ட உறையூர் இருந்தது. அதே நேரத்தில், மாவட்டத்தின் மேற்குப் பகுதி சேரர்களின் ஆட்சியின் கீழ் இருந்தது; அவர்களின் ஆட்சியின் கீழ் இருந்த முக்கியமான ஆற்றுத் துறைமுகமாக முசிறியானது, உரோமம் மற்றும் எகிப்துடனான கடல் வணிகத்தில் ஈடுபட்டு, தழைத்தோங்கியது. மலைக்கோட்டை உச்சி பிள்ளையர் கோயிலுக்கு அடித்தளம் அமைத்த பல்லவர்களின் இராச்சியத்தின் ஒரு பகுதியாக திருச்சிராப்பள்ளி இருந்தது, திருச்சி நகரத்திலும் அதைச் சுற்றியுள்ள பல கோயில்களிலும் பல்லவர்கள் தங்கள் அடையாளங்களை விட்டுச் சென்றுள்ளனர். பல்லவர்களின் வீழ்ச்சிக்குப் பிறகு, இந்த மாவட்டம் இடைக்கால மற்றும் பிற்காலச் சோழர்கள், பின்னர் பாண்டியர்கள், தில்லி சுல்தானகம், மதுரை சுல்தானகம் , விஜயநகரப் பேரரசு ஆகியவற்றால் ஆளப்பட்டது. திருச்சி நகரம் விஜயநகரப் பேரரசுக்குப் பின்னர் தனி ஆட்சியாளர்களாக ஆன மதுரை நாயக்கர்களின் தலைநகராகச் செயல்பட்டது. 1736 இல் மதுரை நாயக்கர்களின் வீழ்ச்சிக்குப் பின்னர், திருச்சிராப்பள்ளி குறுகிய காலத்தில் ஆற்காடு நவாப் சந்தா சாகிப், தஞ்சாவூர் மராத்தியர்கள் (பார்க்க திருச்சிராப்பள்ளி முற்றுகை), பிரெஞ்சுக் கிழக்கிந்தியக் கம்பனி, திப்பு சுல்தான் ஆகியோரால் கைப்பற்றப்பட்டது. இதன் இறுதியாக பிரித்தானிய கிழக்கிந்திய நிறுவனத்தால் கைப்பற்றபட்டு, 1801 இல் சென்னை மாகாணத்தின் ஒரு மாவட்டமாக உருவாக்கபட்டது. கர்நாடகப் போர்களின் போது திருச்சிராப்பள்ளி ஒரு முக்கியமான பிரித்தானிய கோட்டையாக இருந்தது, மேலும் இங்கு பல மோதல்கள் நடந்தன.
# திருச்சினாப்பள்ளி மாவட்டம்

## நிர்வாகம்

திருச்சினாப்பள்ளி மாவட்டம் உருவான பிறகு இதன் முதல் மாவட்ட ஆட்சியர் 1801 ஆம் ஆண்டில் பொறுப்பேற்றார். 1907 ஆம் ஆண்டு நிலவரப்படி, மாவட்டத்தில் மூன்று நகராட்சிகள் இருந்தன. அவை கரூர், திருவரங்கம், திருச்சினாப்பள்ளி ஆகியவை ஆகும். மேலும் நான்கு வட்டங்களாக திருச்சினாப்பள்ளி, அரியலூர், கரூர், நாமக்கல் ஆகியவை இருந்தன. இந்த வட்ட அலுவலகங்கள் கிராமப்புறங்களின் நிர்வாகத்தைக் கவனித்தன. இந்த வட்டங்களின் கீழ் 23 ஒன்றியங்கள் இருந்தன: மூன்று ஒன்றியங்கள் திருச்சினாப்பள்ளி வட்டத்திற்கு உட்பட்டும், ஆறு ஒன்றியங்கள் அரியலூர் வட்டத்திற்கு உட்பட்டும் இரண்டு ஒன்றியங்கள் கரூர் வட்டத்திற்கு உட்பட்டும் பன்னிரண்டு ஒன்றியங்கள் நாமக்கல் வட்டத்திற்கு உட்பட்டும் இருந்தன.  
திருச்சினாப்பள்ளி நகராட்சி மாவட்டத்தின் மிகப் பழமையான நகராட்சி ஆகும். இது 1866 இல் நிறுவப்பட்டது, அதன்பின்னர் 1871 இல் திருவரங்கமும், 1874 இல் கரூரும் நகராட்சி அந்தஸ்தைப் பெற்றன.
# திருச்சினாப்பள்ளி மாவட்டம்

## துணைப்பிரிவுகள்

1901 நிலவரப்படி, திருச்சிரப்பள்ளி மாவட்டம் ஏழு வட்டங்களாகப் பிரிக்கபட்டிருந்தது.  
- குளித்தலை (930 சதுர மைல்) - மாவட்டத்தின் மிகப்பெரிய வட்டம்
- முசிறி (667 சதுர மைல்கள்)
- பெரம்பலூர் (690 சதுர மைல்கள்)
- திருச்சினாப்பள்ளி (519 சதுர மைல்கள்)
- உடையார்பளையம் (777 சதுர மைல்)  
பெரம்பலூர் வட்டமானது துவக்கத்தில் தென்னாற்காடு மாவட்டத்தின் ஒரு பகுதியாக இருந்தது; ஆனால் பின்னர் திருச்சினாப்பள்ளி மாவட்டத்துடன் சேர்க்கப்பட்டது. நாமக்கல் வட்டம் 1910 இல் சேலம் மாவட்டத்திலிருந்து திருச்சிராப்பள்ளி மாவட்டத்தில் சேர்க்கப்பட்டது.
# திருச்சினாப்பள்ளி மாவட்டம்

## மக்கள்வகைப்பாடு

திருச்சினாப்பள்ளி மாவட்டமானது 1901 இல் 14,44,770 மக்கள் தொகையைக் கொண்டிருந்தது. 1901 ஆம் ஆண்டில், மாகாணத்தின் மக்கள் அடர்த்தியுடன் ஒப்பிடும்போது சதுர மைலுக்கு 400 மக்கள் தொகை அடர்த்தி கொண்டதாக மாகாணத்தின் மிக அதிக மக்கள் தொகை கொண்ட ஏழாவது மாவட்டமாக இது இருந்தது. மாவட்டத்தின் மக்கள் தொகை 1871 மற்றும் 1901 க்கு இடையில் 21 சதவீதம் அதிகரித்தது.  
மாவட்டதில் தமிழ் பெரும்பான்மையான மக்களால் பேசப்பட்டது. தெலுங்கு 12 விழுக்காட்டினராலும், கன்னடம் 2 விழுக்காட்டினராலும் பேசப்பட்டது. சுமார் ஒரு விழுக்காட்டினர் இந்தி பேசினர். 93 விழுக்காட்டுக்கும் மிகுதியான மக்கள் இந்துக்கள், 4 விழுக்காடு கிறிஸ்தவர்கள் மற்றும் 3 விழுக்காடு முஸ்லிம்கள் வாழ்ந்தனர். பெரும்பாலான கிறிஸ்தவர்கள் ரோமன் கத்தோலிக்கர்கள்.
# திருச்சினாப்பள்ளி மாவட்டம்

## கல்வி

திருச்சினாப்பள்ளி மாவட்டத்தின் கல்வியறிவு விகிதம் சென்னை மாகாணத்தின் சராசரி கல்வியறிவு வீதத்தை விட அதிகமாக இருந்தது. 1901 ஆம் ஆண்டு மக்கள்தொகை கணக்கெடுப்பின்படி, ஆண்களில் 13 விழுக்காட்டினரும், பெண்களில் 0.8 விழுக்காட்டினரும் கல்வியறிவு பெற்றவர்களாக இருந்தனர். 1907 ஆம் ஆண்டு நிலவரப்படி, திருச்சிராப்பள்ளி நகரில் செயின்ட் ஜோசப் மற்றும் எஸ்.பி.ஜி. ஆகிய இரண்டு கல்லூரிகள் இருந்தன.
# திருச்சினாப்பள்ளி மாவட்டம்

## பொருளாதாரம்

1907 நிலவரப்படி, மொத்த மக்கள்தொகையில் நான்கில் மூன்று பங்கினர் வேளாண்மையில் ஈடுபட்டனர். திருச்சினாப்பள்ளியானது ஒரு முக்கியமான பட்டு-நெசவு மையமாகவும் இருந்தது; அதே நேரத்தில் பருத்தி ஆடைகள் கரூர், உடையார்பாளையம் மற்றும் பெரம்பலூரில் தயாரிக்கப்பட்டன. உலோக பாத்திரங்கள் குளித்தலை, பெரம்பலூர் மற்றும் ஜெயம்கொண்டசோழபுரம் ஆகிய இடங்களில் தயாரிக்கப்பட்டன.
# திருச்சினாப்பள்ளி மாவட்டம்

## ஆதாரங்கள்

-
# பழைய கோடைகால அரண்மனை

**பழைய கோடைகால அரண்மனை** (Old Summer Palace) சீன மொழியில் **யுவான்மிங் யுவான்** என்றும் அழைக்கப்படும் இது முன்னர் **பேரரசின் தோட்டம்** என்ற பெயரைக் கொண்டிருந்தது. பல அரண்மனைகளையும், தோட்டங்களையும் கொண்ட இது சீனாவில் பெய்ஜிங்கில்,இன்றைய ஹைடியன் மாவட்டத்தில் அமைந்துள்ளது. இது பெய்ஜிங்கின் முன்னாள் பேரரசின் நகரப் பிரிவின் கோட்டைகளிலிருந்து 8 கிலோமீட்டர் (5.0 மைல்) வடமேற்கே உள்ளது. 18 மற்றும் 19 ஆம் நூற்றாண்டின் ஆரம்பத்தில் கட்டப்பட்ட பழைய கோடைகால அரண்மனை சிங் வம்சத்தின் கியான்லாங் பேரரசர் மற்றும் அவரது வாரிசுகளின் முக்கிய இல்லமாக இருந்தது. மேலும் அவர்கள் இங்கு மாநில விவகாரங்களை கையாண்டனர்; தடைசெய்யப்பட்ட நகரம் முறையான விழாக்களுக்கு பயன்படுத்தப்பட்டது. சீன ஏகாதிபத்திய தோட்டம் மற்றும் அரண்மனை வடிவமைப்பின் உச்சம் என்று பரவலாகக் கருதப்பட்ட பழைய கோடைகால அரண்மனை அதன் விரிவான தோட்டங்கள், அதன் கட்டிடக் கட்டமைப்பு மற்றும் ஏராளமான கலை மற்றும் வரலாற்று பொக்கிசங்களுக்காக அறியப்பட்டது. இது "தோட்டத்தின் தோட்டம்" என அதன் புகழ்பெற்ற காலத்தில் புகழ் பெற்றது. இந்த அரண்மனை மிகப் பெரியதாக இருந்தது - 3.5 சதுர கிலோமீட்டருக்கும் அதிகமான (860 ஏக்கர்) பரப்பளவைக் கொண்டிருந்தது.
# பழைய கோடைகால அரண்மனை

## தோட்டங்கள்

பழைய கோடைக்கால அரண்மனையில் உள்ள தோட்டங்கள் மூன்று தோட்டங்களால் ஆனவை:  
1. சரியான ஒளிர்வு தோட்டம்;
1. நித்திய வசந்தத்தின் தோட்டம்;
1. நேர்த்தியான வசந்த தோட்டம்;  
இவை அனைத்தும் சேர்ந்து, , இது தடைசெய்யப்பட்ட நகர மைதானத்தின் கிட்டத்தட்ட ஐந்து மடங்காகவும், வத்திக்கான் நகரத்தின் எட்டு மடங்கு அளவும் இருக்கும். இங்கு அரங்குகள், தங்குமிடங்கள், கோயில்கள், காட்சியகங்கள், தோட்டங்கள், ஏரிகள் மற்றும் பாலங்கள் போன்ற நூற்றுக்கணக்கான கட்டமைப்புகள் மைதானத்தில் இருந்தன.  
கூடுதலாக, சீன கலைப்படைப்புகள் மற்றும் தொல்பொருட்களின் நூற்றுக்கணக்கான மாதிர்கள், இலக்கியப் படைப்புகள் மற்றும் தொகுப்புகளின் தனித்துவமான நகல்களுடன் அரங்குகளில் சேமிக்கப்பட்டன. தெற்கு சீனாவின் பல பிரபலமான இயற்கைக்காட்சிகள் பேரரசின் தோட்டங்களில் மீண்டும் உருவாக்கப்பட்டன.
# பழைய கோடைகால அரண்மனை

## கலைபடைப்புகள்

தற்போது வரை, பழைய கோடைக்கால அரண்மனையிலிருந்து எடுக்கப்பட்ட பல நினைவுச்சின்னங்கள் வெளிநாட்டு அருங்காட்சியகங்கள் மற்றும் தனியார் சேகரிப்புகளில் உள்ளன. சீன அரசாங்கம் அவற்றை மீட்க முயற்சித்த போதிலும், நித்திய வசந்த தோட்டத்திலிருந்து ஒரு சில சிலைகள் மட்டுமே திரும்பப் பெறப்பட்டுள்ளன. நோர்வேயின் பேர்கனில் உள்ள கோட் கலை அருங்காட்சியத்தில் காட்சிப்படுத்தப்பட்ட 21 கலைப் பொருட்களில் ஏழு, 2014 ஆம் ஆண்டில் பீக்கிங் பல்கலைக்கழகத்திற்கு திருப்பி அனுப்பப்பட்டன. *சீனா டெய்லி* பத்திரிக்கையின் கூற்றுப்படி இந்த அருங்காட்சியகத்திற்கு ஒரு நில விற்பனையாளரான பழைய மாணவர் உவாங் நுபோ என்பவர் 10 மில்லியன் நோர்வே குரோனர் (அமெரிக்க $ 1.6 மில்லியன்) நன்கொடையாக வழங்கினார்.  
பல நேர்த்தியான கலைப்படைப்புகள் - சிற்பங்கள், பீங்கான், ஜேட், பட்டு அங்கிகள், விரிவான ஜவுளி, தங்கப் பொருட்கள் மற்றும் பல - கொள்ளையடிக்கப்பட்டு இப்போது உலகெங்கிலும் உள்ள 47 அருங்காட்சியகங்களில் காணப்படுகின்றன என்று யுனெஸ்கோ தெரிவித்துள்ளது  
யுனெஸ்கோவின் உலக பாரம்பரிய தளங்களின் பட்டியலில் பழைய கோடைகால அரண்மனையைச் சேர்க்க விண்ணப்பிக்கலாமா என்பது சீனாவில் இன்னும் விவாதத்தில் உள்ளது.
# பழைய கோடைகால அரண்மனை

## பொது மக்களுக்கு அனுமதி

பழைய கோடைக்கால அரண்மனையின் இடிபாடுகளை பொது மக்கள் இப்போதும் பார்வையிடலாம். மேலும், இது ஹைடியன் மாவட்டத்தில் ஒரு முக்கியமான சுற்றுலா அம்சமாகும். பெய்ஜிங் சுரங்கப்பாதையின் 4 வது வரிசையில் உள்ள யுவான்மிங்யுவான் பார்க் நிலையத்திலிருந்து இதை அணுகலாம்.
# இலாவண்யா திரிபாதி

**இலாவண்யா திரிபாதி** ( **Lavanya Tripathi** பிறப்பு: டிசம்பர் 15, 1990 ) இந்திய நடிகை, மாடல் மற்றும் நடனக் கலைஞர் ஆவார். இவர் தெலுங்கு திரையுலகில் முதன்மையாக பணியாற்றுகிறார். வடிவழகியாக பணியாற்றிய இவர் 2006 ஆம் ஆண்டில் மிஸ் உத்தரகண்ட் பட்டத்தை வென்றார். 2012 ஆம் ஆண்டில் அந்தல *ரக்சஷாய்* என்ற தெலுங்கு திரைப்படத்தில் நடித்து திரைத்துறையில் தடம் பதித்தார்.
# இலாவண்யா திரிபாதி

## ஆரம்பகால வாழ்க்கை

இலாவண்யா திரிபாதி இந்தியாவில் உத்தரப் பிரதேசத்தில் அயோத்தியில் பிறந்தார். உத்தரகாண்ட மாநிலத்தில் தெராதுனில் வளர்ந்தார். இவரது தந்தை உயர் நீதிமன்றம் மற்றும் சிவில் நீதிமன்றத்தில் பயிற்சி பெற்ற வழக்கறிஞர் ஆவார். இவரின் தாயார் ஓய்வு பெற்ற ஆசிரியர். இவருக்கு ஒரு அக்காவும், ஒரு மூத்த சகோதரரும் உள்ளனர். இலாவண்யா தனது பள்ளிப் படிப்பை தெராதுனில் மார்ஷல் பள்ளியில் பயின்றார். மும்பையில் உள்ள ரிஷி தயாராம் கல்லூரியில் பொருளாதாரத்தில் பட்டப் படிப்பை மேற்கொண்டார்.  
இலாவண்யா திரிபாதி பள்ளிப் படிப்பை நிறைவு செய்தபின் வடிவழகியாகவும், தொலைக்காட்சி வணிக விளம்பரங்களிலும் நடிக்கத் தொடங்கினார். இவர் பரதநாட்டியத்தில் பயிற்சி பெற்றவர். *பேல் பேல் மாகடிவோய்* திரைப்படத்தில் பரதம் ஆடியுள்ளார்.
# இலாவண்யா திரிபாதி

## விளம்பரங்களில்

இலாவண்யா திரிபாதி தெலுங்கானாவின் போக்குவரத்து காவல் துறையுடன் ஒரு விளம்பரத்தில் நடித்தார். அந்த விளம்பரத்திற்காக அவர் ஊதியம் பெறவில்லை. ஃபேர் & லவ்லி (அழகுசாதனப் பொருட்கள்) மற்றும் பினானி சிமென்ட் உள்ளிட்ட சில பிரபலமான வணிக விளம்பரங்களில் தோன்றியுள்ளார்.
# இலாவண்யா திரிபாதி

## திரைப்படத்துறையில்

இலாவண்யா திரிபாதி 2012 ஆம் ஆண்டு நண்பர் ஒருவரின் பரிந்துரையினால் தெலுங்கு திரைப்படமான *அந்தலா ரக்சாசி* திரைப்படத்தின் நடிகர் தேர்வில் கலந்து கொண்டார். அத்திரைப்படத்தின் மூலம்  திரைப்படத்துறையில் அறிமுகமானார். *அந்தலா ரக்சாசி* திரைப்படத்தில் மிதூனாவாக நடித்ததற்காக இலாவண்யா விமர்சன ரீதியான பாராட்டைப் பெற்றதுடன், மா தொலைக்காட்சியின் சிறந்த அறிமுக நடிகைக்கான விருதை வென்றார். அடுத்த ஆண்டு இவர் *தூசுகெல்தா* என்ற திரைப்படத்தில் நடித்தார். இத் திரைப்படமும் வெற்றிப் பெற்றது. 2014 ஆம் ஆண்டில் பிரம்மன் என்ற தமிழ் திரைப்படத்தின் மூலம் தமிழ் திரைப்படத்துறைக்கு அறிமுகமானார். பிரம்மன் திரைப்படத்தில் காயத்ரி என்ற பத்திரிகையாளராக நடித்தார். இதைத் தொடர்ந்து நானும் ரவுடி தான் என்ற தமிழ் படத்தில் நடிக்க ஒப்பந்தமானார் ஆனால் புதிய தயாரிப்பு நிறுவனம் இந்த திரைப்படத் திட்டத்தை எடுத்துக் கொண்டபோது அதிலிருந்து நீக்கப்பட்டார்.
# இலாவண்யா திரிபாதி

## தொலைக்காட்சியில்

இலாவண்யா திரிபாதி இந்தி தொலைக்காட்சி நாடகங்களிலும் நடித்துள்ளார். 2006-2009 ஆம் ஆண்டுகளில் *ஸ்ஸ் கோய் ஹை* என்ற தொடரிலும், 2008 ஆம் ஆண்டில் *கெட் கார்ஜியஸ்* என்ற தொடரிலும், 2009- 2010 ஆம் ஆண்டுகளில் *பியார் கா பந்தன்* என்ற தொலைக்காட்சித் தொடர்களிலும் நடித்தார். 2007- 2010 ஆம் ஆண்டுகளில் பிரபலமான தொலைக்காட்சித் தொடரான *சி.ஐ.டி* இல் சாக்சி என்ற கதாபாத்திரத்தில் தோன்றியுள்ளார்.
# எல்கா கோம்சு

**எல்கா தோ ரொசாரியோ கோம்சு** *(Helga Do Rosario Gomes)* அமெரிக்காவின் நியூயார்க் நகரிலுள்ள கொலம்பியா பல்கலைக்கழகத்தின் இலாமண்ட் தோகெர்ட்டி புவி வானிலை ஆய்வகத்தில் ஓர் உயிரியல் கடல்சார் ஆய்வாளராக பணிபுரிகிறார்.  
கடலோரபெருநகரங்களில் மனித நடவடிக்கைகள், அரபிக் கடலின் மாறிவரும் பல்லுயிர் மற்றும் உணவுச் சங்கிலியின் விளைவுகள் குறித்து கோம்சின் ஆராய்ச்சி கவனம் செலுத்துகிறது.  
இந்தியாவின் மேற்கு கடற்கரையிலுள்ள கோவா பகுதியைச் சேர்ந்த கோம்சு முன்னதாக தோனா பவுலா கிராமத்திலுள்ள தேசிய கடல்சார் நிறுவனத்தின் ஒரு பகுதியாக இருந்தார்.
# பிணன் திரைப்படம்

**பிணன் திரைப்படம்** (zombie films) என்பது திரைப்படங்களில் உள்ள ஒரு வகையாகும். இது ஒரு கற்பனையான உயிரினம். அவை பொதுவாக இறந்த சடலங்கள் மீண்டும் கிருமி பாதிக்கப்பட்ட மனிதர்களாக பிணன் போன்று புத்துயிர் பெறுவதாக சித்தரிக்கப்படுகின்றன. இவைகள் இயற்க்கைக்கு எதிராக நரமாமிசிகள் என்று சித்தரிக்கப்படுகின்றன.  
பிணன் திரைப்படங்கள் பொதுவாக திகில் வகைக்குள் வந்தாலும், சில நகைச்சுவை, அறிபுனை, அதிரடி, பரபரப்பூட்டும் அல்லது காதல் போன்ற பிற வகைகளிலும் உருவாக்கப்படுகின்றது. முதல் பிணன் திரைப்படம் 1932 ஆம் ஆண்டு இயக்குநர் 'விக்டர் ஹால்பெரின்' என்பவரால் இயக்கப்பட்ட 'வைட் ஜாம்பி' என்ற திரைப்படம் ஆகும். அதன் பிறகு 1930 முதல் 1940 களில் 'ஐ வாக் வித் அ ஜாம்பி' (1943) உட்பட பல பிணன் திரைப்படங்கள் தயாரிக்கப்பட்டன.
# பிணன் திரைப்படம்

## தமிழில்

முதல் தமிழ் மொழி பிணன் திரைப்படம் 2015 ஆம் ஆண்டு வெளியான 'வேற வழி இல்லை' என்ற மலேசிய நாட்டுத் தமிழ் மொழித் திரைப்படம் ஆகும். அதன் பிறகு 2016 ஆம் ஆண்டு தமிழ் நாட்டில் நடிகர் ஜெயம் ரவி நடிப்பில் இயக்குநர் சக்தி சௌந்தர்ராஜன் இயக்கத்தில் மிருதன் என்ற திரைப்படம் வெளியானது. இதுவே இந்திய நாட்டின் முதல் பிணன் திரைப்படமும் ஆகும். 2019 ஆம் ஆண்டில் யோகி பாபு நடிப்பில் 'ஜாம்பி' என்ற நகைச்சுவை திகில் திரைப்படம் வெளியானது.  
நேரடி தமிழ் பிணன் திரைப்படங்கள் வருவதற்கு முன்பு ரெசிடென்ட் ஈவில் போன்ற ஆங்கிலத் திரைப்படங்கள் தமிழ் மொழியில் மொழி மாற்றம் செய்யப்பட்டு வெளியாகியுள்ளது.
# விக்கிப்பீடியா:Statistics/weekly/8-Nov-2020
| 216 | Jooja | 0 | 1 | 0 | 0 | 0 | 0 | 0 | 1 | 0 |  |
| 217 | Muthuppandy pandian | 0 | 1 | 0 | 0 | 0 | 0 | 0 | 1 | 0 |  |
| 218 | Ratheef Ahammed Refuon | 0 | 1 | 0 | 0 | 0 | 0 | 0 | 1 | 29 |  |
| 219 | Ethaniel | 0 | 1 | 0 | 0 | 0 | 0 | 0 | 1 | 0 |  |
| 220 | 2409:4072:6E8B:A32C:7F95:65B7:D9F4:A80F | 0 | 1 | 0 | 0 | 0 | 0 | 0 | 1 | 12 |  |
| 221 | எஸ். பி. கிருஷ்ணமூர்த்தி | 0 | 1 | 0 | 0 | 0 | 0 | 0 | 1 | 0 |  |
| 222 | Hisam hijas | 0 | 1 | 0 | 0 | 0 | 0 | 0 | 1 | 1256 |  |
| 223 | 171.76.51.221 | 0 | 1 | 0 | 0 | 0 | 0 | 0 | 1 | 47 |  |
| 224 | 157.46.67.74 | 0 | 1 | 0 | 0 | 0 | 0 | 0 | 1 | 16 |  |
| 225 | Kailash PL | 0 | 1 | 0 | 0 | 0 | 0 | 0 | 1 | 69 |  |
| 226 | 2401:4900:3380:955D:1:0:768F:9D46 | 0 | 1 | 0 | 0 | 0 | 0 | 0 | 1 | 0 |  |
| 227 | 2409:4072:78E:2CDF:BEA0:DF32:2029:CA11 | 0 | 1 | 0 | 0 | 0 | 0 | 0 | 1 | 89 |  |
| 228 | 106.197.181.195 | 0 | 1 | 0 | 0 | 0 | 0 | 0 | 1 | 3 |  |
| 229 | ChandlerMinh | 0 | 1 | 0 | 0 | 0 | 0 | 0 | 1 | 0 |  |
| 230 | 2409:4072:6E9C:1F41:0:0:7348:B13 | 0 | 1 | 0 | 0 | 0 | 0 | 0 | 1 | 0 |  |
| 231 | 2409:4072:581:BFAB:0:0:25A:48A1 | 0 | 1 | 0 | 0 | 0 | 0 | 0 | 1 | 2 |  |
| 232 | 112.134.250.225 | 0 | 1 | 0 | 0 | 0 | 0 | 0 | 1 | 0 |  |
| 233 | Thiru Aarooran | 0 | 1 | 0 | 0 | 0 | 0 | 0 | 1 | 231 | } |
# நன்னே சோடர்

**நன்னே சோடர்** (*Nanne Choda*, ; 12 ஆம் நூற்றாண்டு ) என்பவர் ஒரு பிரபலமான தெலுங்கு கவிஞர் மற்றும் தெலுங்கு சோடர் குடும்பத்தைச் சேர்ந்தவர். இவர் தேக்கண்டியுடு மற்றும் கவிராஜா சிகமணி ஆகிய பட்டங்களைக் கொண்டிருந்தார். இவர் பிரபந்தத்தை முதலில் பாடியவராக கருதப்படுகிறார்.
# நன்னே சோடர்

## வரலாறு

இவரது படைப்புகளின் மூலமாக இவரது தாயார் பலநாட்டின் ஹைஹயாஸ் குடும்பத்தைச் சேர்ந்தவர் என்றும், இந்தக் குடும்பத்தினர் வேலநாட்டி சோடர் குடும்பத்தைச் சேர்ந்தவர்கள் எனத் தெரியவருகிறது. இவர் தனது படைப்புகளை சைவ துறவியான ஜங்காம மல்லிகார்ஜுண யோகிக்கு அர்ப்பணித்தார்.
# நன்னே சோடர்

## படைப்புகள்

நானே சோடரின் புகழ்பெற்ற படைப்பு தெலுங்கில் குமார சம்பவம் ஆகும். இந்தப் படைப்பு 10 ஆம் நூற்றாண்டில் நன்னய்யாவின் மகாபாரதத்திற்கு முன்பே இயற்றப்பட்டதாக சிலர் நம்புகிறார்கள். மற்றவர்கள் நன்னய்யாவிற்கும் திக்கனா காலத்திற்கும் இடைப்பட்டது என்கின்றனர். குமார சம்பவம் என்பது அதே பெயரில் உள்ள காளிதாசன் படைப்பின் மொழிபெயர்ப்பு அல்ல. ஆனால் நன்னே சோடர் காளிதாசனின் படைப்புகளிலிருந்தும், சைவ இலக்கியங்களின் பிற கதைகளிலிருந்தும் உத்வேகம் பெற்றுள்ளார். இவர் தனது படைப்பை தனது குருவாக இருந்த ஜங்காம மல்லிகார்ஜுனாவுக்கு அர்ப்பணித்துள்ளார்.
# முதுகெலும்பு விலங்கியல்

**முதுகெலும்பு விலங்கியல்** (Vertebrate zoology) என்பது முதுகெலும்புள்ள விலங்குகளைக் குறித்து விவரிக்கும் ஓர் உயிரியல் பிரிவாகும். மீன்கள், இருவாழ்விகள், ஊர்வன, பறவைகள் மற்றும் பாலூட்டிகள் போன்ற முதுகெலும்புள்ள விலங்குகள் இப்பிரிவில் ஆராயப்படுகின்றன.  
பல இயற்கை வரலாற்று அருங்காட்சியகங்களில் முதுகெலும்பு விலங்கியல் என்ற துறைகள் உள்ளன. சில இடங்களில் முழு அருங்காட்சியகங்களும் இந்த பெயரைக் கொண்டுள்ளன. அமெரிக்காவின் கலிபோர்னியா மாநிலத்திலுள்ள பெர்க்லி நகர கலிபோர்னியா பல்கலைக்கழகத்தில் உள்ள முதுகெலும்பு விலங்கியல் அருங்காட்சியகம் இதற்கு ஓர் உதாரணமாகும்.
# முதுகெலும்பு விலங்கியல்

## துணைப்பிரிவுகள்

முதுகெலும்பு விலங்கியல் என்ற இத்துணைப்பிரிவில் மேலும் பல உட்பிரிவுகள் உள்ளன:
- மீனியல் - மீன்களைப் பற்றிய ஆய்வுகள்.
- பாலூட்டியியல் - பாலூட்டிகளைப் பற்றிய ஆய்வுகள் .
- வௌவாலியல் - வௌவால்களைப் பற்றிய ஆய்வுகள்.
- முதனியியல் - முதனிகளைப் பற்றிய ஆய்வுகள்.
- பறவையியல் - பறவைகளைப் பற்றிய ஆய்வுகள்.
- ஊர்வனவியல் - ஊர்வனவற்றைப் பற்றிய ஆய்வுகள்.
- நீர்நில வாழ்விகளியல் - நீர்நில வாழ்வனவற்றைப் பற்றிய ஆய்வுகள்.
இத்துணைப்பிரிவுகளும் கூட சில குறிப்பிட்ட இனத்திற்கென மேலும் உட்பிரிவுகளாகப் பிரித்து ஆராயப்படுகின்றன.
# ஜியாயு கணவாய்

**ஜியாயு கணவாய்** அல்லது ஜியாயுகுவான் என்பது சீனப் பெருஞ்சுவரின் மேற்கு முனையில் உள்ள முதல் எல்லைக் கோட்டை ஆகும். இது கான்சு மாகாணத்தின் ஜியாயுகுவான் நகருக்கு அருகில் உள்ளது. இந்தக் கணவாயும், சன்ஹாய் கணவாயும் பெருஞ்சுவரின் முக்கிய கணவாய்களில் ஒன்றாகும்.
# ஜியாயு கணவாய்

## அமைவிடம்

கான்சுவில் உள்ள ஜியாயுகுவான் நகரிலிருந்து தென்மேற்கே 6 கிலோமீட்டர் (3.7 மைல்) தொலைவில் உள்ள எக்சி காரிடாரின் மேற்குப் பகுதியின் குறுகலான இடத்தில் இந்தக் கணவாய் அமைந்துள்ளது. இந்த அமைப்பு இரண்டு மலைகளுக்கு இடையில் உள்ளது. அவற்றில் ஒன்று ஜியாகுகுவான் கணவாய் என்று அழைக்கப்படுகிறது. இது சீனாவின் தீவிர மேற்கு விளிம்பில் இருந்த ஒரு சோலையின் அருகே கட்டப்பட்டது.
# ஜியாயு கணவாய்

## விளக்கம்

கணவாய் 733 மீட்டர் (2,405 அடி) சுற்றளவு மற்றும் 33,500 சதுர மீட்டர் (361,000 சதுர அடி) பரப்பளவில் அமைந்துள்ளது. கோட்டையின் நீளம் 733 மீட்டர் (2,405 அடி) மற்றும் உயரம் 11 மீட்டர் (36 அடி) ஆகும்.  
இங்கு இரண்டு வாயில்கள் உள்ளன: ஒன்று கணவாயின் கிழக்குப் பக்கத்திலும் மற்றொன்று மேற்குப் பக்கத்திலும் அமைந்துள்ளது. ஒவ்வொரு வாயிலிலும் ஒரு கட்டிடம் உள்ளது. மேற்கு வாசலில் உள்ள கட்டிடத்தில் உள்ள கல்வெட்டில் சீன மொழியில் "ஜியாயுகுவான்" என்ற எழுதப்பட்டுள்ளது.கணவாயின் தெற்கு மற்றும் வடக்கு பக்கங்கள் பெருஞ்சுவருடன் இணைக்கப்பட்டுள்ளன. கணவாயின் ஒவ்வொரு மூலையிலும் ஒரு சிறு கோபுரம் உள்ளது. வடக்குப் பக்கத்தில், இரண்டு வாயில்களுக்குள், கணவாயின் உச்சிக்கு செல்ல அகலமான சாலைகளும் உள்ளன.  
ஜியாயுகுவான் மூன்று பாதுகாப்புக் கோடுகளைக் கொண்டிருந்தது: ஒரு உள் நகரம், வெளி நகரம் மற்றும் ஒரு அகழி.  
பிரபல பயணி *மில்ட்ரெட் கேபிள்* என்பவர் 1923 இல் முதன்முதலில் இங்கு வந்தபோது, அவர் இதை இவ்வாறு விவரித்துள்ளார்.
<blockquote>மத்திய வளைவின் வடக்கே ஒரு கோபுரக் கண்காணிப்பு கோபுரம் இருந்தது, அதிலிருந்து சுவரின் நீண்ட கோடு ஒரு பள்ளத்தாக்கில் நீண்டு, ஒரு மலையில் ஏறி அதன் உச்சியில் மறைந்து புல் மற்றும் நீர் இருப்பது தெரிந்தது. காட்டு கருவிழிகளின் ஒரு பகுதியில் சாலையோரத்தில் நீல நிற கம்பளத்தை பரப்பியது. வண்டி ஒரு அலங்கார நினைவு வளைவின் கீழ் கடந்து, ஒரு நீரோடை மீது ஒரு கடினமான பாலத்தின் குறுக்கே சென்றது. </blockquote>
# ஜியாயு கணவாய்

## புராணக்கதையும், வரலாறும்

கணவாயின் கட்டுமானத்த்தைப் பற்றிய ஒரு அற்புதமான பழங்கதை இதன் திட்டத்தை விவரிக்கிறது. கதையின்படி, ஜியாகுகுவான் கட்டத் திட்டமிடப்பட்டபோது, இதற்கு பொறுப்பான ஒரு அதிகாரி அதன் வடிவமைப்பாளரிடம் கட்டிடத்திற்குத் தேவையான செங்கற்களின் எண்ணிக்கையை மதிப்பிடுமாறு கேட்ட்டுக்கொண்டார். வடிவமைப்பாளர் ஒரு எண்ணைக் கொடுத்தார் (99,999). அந்த அதிகாரி இது போதுமா என்று கேட்டார். எனவே வடிவமைப்பாளர் மேலும் ஒரு செங்கலைச் சேர்த்தார். கணவாய் கட்டி முடிந்ததும், ஒரு செங்கல் மீதமிருந்தது. அது இன்றும் அங்கிருக்கும் வாயில்களில் ஒன்றில் தளர்வாக வைக்கப்பட்டுள்ளது.  
ஆரம்பகால மிங் வம்சத்தின் போது இந்த அமைப்பு 1372 ஆம் ஆண்டில் கட்டப்பட்டது. தைமூர் படையெடுப்பிற்கு பயந்து அங்குள்ள கோட்டை பெரிதும் பலப்படுத்தப்பட்டது. ஆனால் சீனாவை நோக்கி ஒரு இராணுவத்தை வழிநடத்தும் போது தைமூர் முதுமையால் இறந்தார்.  
பெரிய சுவரில் உள்ள பாஸ்களில், ஜெயுகுவான் மிகப் பழமையான இராணுவக் கட்டடமாகும். இந்த பாஸ் "பரலோகத்தின் கீழ் முதல் மற்றும் சிறந்த பாஸ்" , இது "பரலோகத்தின் கீழ் முதல் பாஸ்" (with உடன் குழப்பமடையக்கூடாது ), ஹெபியின் கின்ஹுவாங்டாவ் அருகே பெரிய சுவரின் கிழக்கு முனையில் ஷான்ஹைகுவானுக்கு ஒரு பெயர்.  
இந்தக் கணவாய் பண்டைய பட்டுப் பாதையின் முக்கிய வழிப்பாதையாக இருந்தது.  
ஜியாயுகுவானுக்கு சற்றே பயமுறுத்தும் நற்பெயர் உண்டு. ஏனெனில் நாடுகடத்தப்பட்ட சீன மக்கள் மேற்கு நோக்கி ஜியாயுகுவான் வழியாக வெளியேறும்படி கட்டளையிடப்பட்டனர். பெரும்பான்மையானவர்கள் ஒருபோதும் திரும்பி வரக்கூடாது. *மில்ட்ரெட் கேபிள்* தனது நினைவுக் குறிப்புகளில் குறிப்பிட்டார்
# பழமைசார் மேலாண்மை

**பழமைசார் மேலாண்மை** *(Conservative management)* என்பது ஒரு வகை மருத்துவ சிகிச்சையாகும். அறுவை சிகிச்சை அல்லது பிற துளையிட்டு ஊடுறுவும் நடைமுறைகள் போன்ற அறுவை நடவடிக்கைகளைத் தவிர்த்து சிகிச்சையளிப்பதை விவரிக்கிறது. . பொதுவாக உடலுறுப்புகளின் செயல்பாடு அல்லது உடல் பாகங்களை பாதுகாக்கும் நோக்கம் இங்கு முன்னிலைப்படுத்தப்படுகிறது. எடுத்துக்காட்டாக, குடல்வாலழற்சி சிகிச்சையின்போது பழமைவாத நிர்வாக சிகிச்சை முறையில் அறுவை சிகிச்சை மூலம் உடனடியாக குடல்வாலை அகற்றுவதற்கு மாறாக நுண்ணுயிர் எதிர்ப்பிகளுடன் கவனமாக காத்திருந்து சிகிச்சையளிப்பது பின்பற்றப்படுகிறது.
# சந்திராணி முர்மு

**சந்திரணி முர்மு** (*Chandrani Murmu*, பிறப்பு 16 ஜூன் 1993) என்பவர் ஒரு இந்திய அரசியல்வாதியாவார். இவர் பிஜு ஜனதா தளத்தின் சார்பாக 2019 இந்திய பொதுத் தேர்தலில் ஒடிசாவின் கியோன்ஜார் தொகுதியில் இருந்து இந்திய நாடாளுமன்றத்தின் கீழவையான மக்களவைக்கு தேர்ந்தெடுக்கப்பட்டார். சந்திரணி முர்மு தற்போது இந்திய இளைய நாடாளுமன்ற உறுப்பினராக உள்ளார்.  
அதற்கு முன் இரண்டு முறை வென்ற பாரதிய ஜனதா கட்சியின் அனந்தா நாயக்கிற்கு எதிராக போட்டியிட்ட இவர் 66,203 வாக்குகள் வித்தியாசத்தில் வெற்றி பெற்றார். சகுந்தலா லாகுரிக்குப் பின் கியோஞ்சர் தொகுதியில் இருந்து பிஜு ஜனதாதளத்தின் சார்பில் தேர்தலில் மீண்டும் வெற்றி பெற்றவர் இவராவார். இவர்தான் 16 வது மக்களவையில் இளைய உறுப்பினரும் ஆவார்.
# சந்திராணி முர்மு

## ஆரம்ப மற்றும் தனிப்பட்ட வாழ்க்கை

சந்திரணி முர்மு 16 சூன் 1993 அன்று அரசு ஊழியரான சஞ்சீவ் முர்மு மற்றும் முன்னாள் நாடாளுமன்ற உறுப்பினர் ஹரிஹரன் சோரனின் (1980 மற்றும் 1984 இல் காங்கிரஸ் சார்பாக கியோன்ஹார் தொகுதியில் இருந்து வென்றவர்) மகளான உர்பாஷி சோரன் ஆகியோருக்கு மகளாகப் பிறந்தார். முர்மு புவனேசுவரத்தில் உள்ள சிக்ஷா 'ஓ' அனுசந்தன் பல்கலைக்கழகத்தில் இயந்திரப் பொறியியலில் பட்டம் பெற்றார். கியோன்ஜார் தொகுதி பழங்குடிகளுக்கான தனித்தொகுதியாக இருந்ததால், இங்கிருந்து போட்டியிட ஒரு படித்த பெண்ணை பிஜு ஜனதா தளம் தேடிக்கொண்டிருந்தத நிலையில், முர்மு தன் தாய்மாமன் ஹர்மோகன் சோரன் மூலம் பிஜு ஜனதா தளத்தை அணுகி, போட்டியிட வாய்ப்பு பெற்றார்.  
இவரது தந்தையின் பெயர் குறித்து சில முரண்பாடுகள் இருப்பதாக பாஜக தலைமை தேர்தல் அதிகாரியிடம் முறையிட்டது. தேர்தலுக்கு முன்பு சந்திராணியின் உருவப்படம் இடம்பெற்ற ஒரு ஆபாச கானொளி ஊடகங்களில் பரப்பபட்டது.
# செ. ராஜேஷ் குமார்

**செ. ராஜேஷ் குமார்** (*S. Rajeshkumar*) ஓர் இந்திய அரசியல்வாதி மற்றும் தமிழ்நாடு சட்டமன்ற உறுப்பினராக ஆவார். இவர் தமிழ்நாட்டின் கன்னியாகுமரியில் உள்ள கிள்ளியூர் சட்டமன்றத் தொகுதியில் இந்திய தேசிய காங்கிரசு சார்பில் போட்டியிட்டு வெற்றி பெற்று 15வது சட்டமன்ற உறுப்பினராக செயல்பட்டு வருகிறார். 2021 ஆம் ஆண்டில் நடைபெற்ற சட்டமன்றத் தேர்தலில் கிளியூர் தொகுதியில் இருந்து இந்திய தேசிய காங்கிரசு சார்பில் சட்டமன்ற உறுப்பினரானார்.
# செ. ராஜேஷ் குமார்

## 2016 சட்டமன்றத் தேர்தல்

2016 சட்டமன்றத் தேர்தலில் இந்திய தேசிய காங்கிரசு சார்பாக போட்டியிட்டு வெற்றி பெற்றார். தன்னை எதிர்த்துப் போட்டியிட்ட பாஜக வேட்பாளரை 46,295 வாக்கு வித்தியாசத்தில் தோற்கடித்து வெற்றி பெற்றார்.
# செ. ராஜேஷ் குமார்

## 2021 சட்டமன்றத் தேர்தல்

2021 சட்டமன்றத் தேர்தலில் இந்திய தேசிய காங்கிரசு சார்பாக போட்டியிட்டு வெற்றி பெற்றார். தன்னை எதிர்த்துப் போட்டியிட்ட தமாக வேட்பாளரை 55,400 வாக்குகள் வித்தியாசத்தில் தோற்கடித்து வெற்றி பெற்றார். கிள்ளியூர் தொகுதியில் இருந்து இரண்டாவது முறையாக சட்டமன்ற உறுப்பினராகத் தேர்ந்தெடுக்கப்பட்டார்.
# கசாவத்தை ஆலிம்

**கசாவத்தை ஆலிம் அப்பா** (1815-1898 AD) , (*Kashawatta Alim Appa*), இருபதாம் நுாற்றாண்டில் இலங்கையில் வாழ்ந்த மார்க்க அறிஞரும் சூபி மகானும் எழுத்தாளரும் கவிஞரும் ஆவார். இவர் இலங்கை முஸ்லிம்களின் சமய, கல்வி மற்றும் சமூக மறுமலர்ச்சிக்குப் பங்காற்றிய முக்கியமான ஒருவராக அறியப்படுகின்றார்.
# குவான்ஃபு அருங்காட்சியகம்

**குவான்ஃபு அருங்காட்சியகம்** (Guanfu Museum) என்பது சீனாவின் பெய்ஜிங்கில் உள்ள ஒரு கலை அருங்காட்சியகமாகும். இது 1997 ஆம் ஆண்டு 1997 இல் மா வீது என்பவரால் நிறுவப்பட்டது. மேலும் இது சீன மக்கள் குடியரசின் முதல் தனியார் அருங்காட்சியகங்களில் ஒன்றாகும். இந்த அருங்காட்சியகம் ஒரு இலாப நோக்கற்ற அமைப்பாகும். மேலும் இது சுயாதீன சட்ட நிறுவனத்தின் தகுதியைக் கொண்டுள்ளது.
# குவான்ஃபு அருங்காட்சியகம்

## வரலாறு

இந்த அருங்காட்சியகம் முன்னர் பெய்ஜிங்கின் இலியுலிச்சாங் தெருவில் அமைந்திருந்தது. பெரும்பாலும் பீங்கான், உள்நாட்டு தளவாடங்கள், ஜேட், அரக்கு, உலோக வேலைகள், பூச்சுகள் பாரம்பரிய சாரளங்கள் மற்றும் கதவுகள், சமகால எண்ணெய் ஓவியம் ஆகியவற்றைக் கொண்டிருந்தது. பின்னர் இது நான்சியாவோஜி வீதிக்கும் 2004 ஆம் ஆண்டில் மீண்டும் தஷான்சிக்கும் மாற்றப்பட்டது. அங்கு தற்போது அருங்காட்சியகம் அமைந்துள்ளது.
# குவான்ஃபு அருங்காட்சியகம்

## கண்காட்சி அரங்குகள்

### மட்பாண்ட மண்டபம்

மட்பாண்ட மண்டப கண்காட்சிகள் தாங் மற்றும் கிங் வம்சங்களுக்கு இடையில் 1,000 ஆண்டுகளுக்கும் மேற்பட்ட பழங்கால சீன மட்பாண்டங்களின் தொகுப்பைக் கொண்ட தலைசிறந்த படைப்புகளாகும். காட்சிக்கு வைக்கப்பட்டுள்ள பல பீங்கான் பொருட்கள் சொங் வம்சத்தின் மிகவும் பொதுவான அம்சங்களைக் குறிக்கின்றன.
# குவான்ஃபு அருங்காட்சியகம்

## கண்காட்சி அரங்குகள்

### தளவாட மண்டபம்

சீனா தளவாடங்கள் தயாரிக்கும் நீண்ட வரலாற்றைக் கொண்டுள்ளது. மிங் மற்றும் சிங் வம்ச காலங்களிலிருந்து கிடைக்கும் தளவாடங்கள் தயாரிக்கும் திறன்களின் உச்சத்தை குறிக்கின்றன. மேலும் அவை பல்வேறு அம்சங்களைக் கொண்டுள்ளன. மிங் கால தளவாடங்கள் எளிய, மென்மையான, நேர்த்தியான அலங்காரங்களைக் கொண்டுள்ளது. இதன்-கட்டமைப்பு தளபாடங்களின் சிறப்பு குணங்களை முழுமையாக வெளிப்படுத்துகிறது. சீனாவின் வளர்ந்து வரும் வெளிநாட்டு வர்த்தகம் மற்றும் மேம்பட்ட கைவினைத்திறன் நுட்பங்களால் ஈர்க்கப்பட்டு, சிங் வம்ச காலத்தின் தளவாடங்கள் ஒருங்கிணைந்த பொறிக்கப்பட்ட வடிவமைப்புகளுடன் பணக்கார மற்றும் சிக்கலான அலங்காரமாக மாறியது. மிங் மற்றும் சிங் வம்சங்களில் சீன தளவாடங்களின் உயர் மட்ட வளர்ச்சியின் காரணமாக, இன்று பெரும்பாலான சீன தளவாடங்களின் வடிவமைப்பு இந்த இரண்டு காலங்களிலிருந்து பாரம்பரியத்தில் பின்பற்றப்படுகிறது.  
குவான்ஃபு அருங்காட்சியகத்தில் உள்ள தளவாடங்கள் அரங்கத்தில் 6 சிறிய கண்காட்சி அரங்குகளும், ஒரு சிறப்பு சீன பண்டைய ஆய்வு அறையும் உள்ளன. மிங் மற்றும் சிங் காலங்களில் வடிவமைக்கப்பட்ட 500 க்கும் மேற்பட்ட தளவாடங்கள் இங்கு காட்சிக்கு வைக்கப்பட்டுள்ளன.
# குவான்ஃபு அருங்காட்சியகம்

## கண்காட்சி அரங்குகள்

### கதவுகள் மற்றும் சாரளங்கள் அரங்கம்

இங்கு இரண்டாவது மாடியில் இறுதியில் செதுக்கப்பட்ட கதவுகள், சாரளங்களின் கண்காட்சி ஒன்று உள்ளது. மேலும், சமகால சீன கலைஞர்களின் எண்ணெய் ஓவியங்களிலும், சிற்பங்களின் தொகுப்பிலும் புதிய சேர்த்தல் உள்ளது.
# குவான்ஃபு அருங்காட்சியகம்

## கைவினைத்திறன் மண்டபம்

இங்கு அமைந்துள்ள் பாரம்பரிய கைவினைக் கண்காட்சி அரங்கத்தில் ஜேட், தங்கம் மற்றும் வெள்ளி மற்றும் செப்பு கலைப்படைப்புகள், குளோய்சன் பூச்சு, அரக்கு மற்றும் விலைமதிப்பற்ற மரம் ஆகியவற்றைக் கொண்டுள்ளது.
# குவான்ஃபு அருங்காட்சியகம்

## கைவினைத்திறன் மண்டபம்

### நுழைவுச்சீட்டு

இந்த அருங்காட்சியகத்தில் நுழைவதற்கான கட்டணம் வசூலிக்கப்படுகிறது. 1.2 மீ உயரத்திற்கு கீழ் உள்ள குழந்தைகளுக்கு அனுமதி இலவசம்.
# குவான்ஃபு அருங்காட்சியகம்

## கைவினைத்திறன் மண்டபம்

### குழு சுற்றுப்பயணம்

குழு சுற்றுப்பயணமும் ஆங்கில மொழியில் உதவும் சுற்றுப்பயணமும் தினமும் கிடைக்கும். முன்பதிவு செய்வது குறைந்தது ஒரு நாளுக்கு முன்பே பரிந்துரைக்கப்படுகிறது.
# குவான்ஃபு அருங்காட்சியகம்

## கிளைகள்

குவான்ஃபு அருங்காட்சியகத்திற்கு இப்போது சாங்காய், காங்சூ, சியாமென் ஆகிய இடங்களில் கிளைகள் உள்ளன. மேலும், கார்பின், சென்சென் ஆகிய இடங்களில் கிளைகளை அமைக்க திட்டமிடப்பட்டுள்ளது.
# பெய்ஜிங் மிங் நகர கோட்டை இடிபாடுகள் பூங்கா

**பெய்ஜிங் மிங் நகர கோட்டை இடிபாடுகள் பூங்கா**( Beijing Ming City Wall Ruins Park) என்பது பெய்ஜிங்கில் உள்ள ஒரு பூங்காவாகும். இது நகரத்தின் மிங் அரசர்கள் கால கோட்டைகளின் மிக நீண்ட மற்றும் சிறந்த பாதுகாக்கப்பட்ட பகுதியைக் கொண்டுள்ளது. நகர மையத்திலிருந்து 3 கி.மீ (1.9 மைல்) தொலைவில் அமைந்துள்ள இந்தப் பூங்கா மேற்கு நோக்கி சோங்வென்மென் முதல் தோங்பியன்மென் வரையிலும் பின்னர் வடக்கே பெய்ஜிங் இருப்புப்பாதை நிலையத்திற்கு அருகிலும் உள்ளது. இந்த பூங்காவில் மிங் கால கோட்டைச்சுவரின் 1.5 கி.மீ. (0.93 மைல்) பகுதியும், தென்கிழக்கு மூலையில் ஒரு கோபுரமும் உள்ளன. அவை 550 ஆண்டுகளுக்கும் மேலானவை. மேலும், தெற்கு மற்றும் கிழக்கு நோக்கி பசுமையான புல்வெளிகயால் சூழப்பட்டுள்ளன. இந்த பூங்கா 15.5 எக்டேர் (38 ஏக்கர்) பரப்பளவு உள்ளது. இதில் 3.3 எக்டேர் (8.2 ஏக்கர்) பரப்பளவில் கோட்டைகளும் 12.2 எக்டேர் (30 ஏக்கர்) பசுமையான இடமும் அடங்கும். மூலையில் உள்ள கோபுரத்திற்கும், கோட்டையின் மேலே உள்ள கோபுரங்களுக்கான அணுகல் வணிக நேரங்களில் கிடைக்கிறது. மேலும் கட்டணம் செலுத்த வேண்டும். மூலையில் உள்ள கோபுரத்தில் சிவப்பு வாயில் கலைக்கூடமும் உள்ளது. மீதமுள்ள பூங்கா எல்லா நேரங்களிலும் பொதுமக்களுக்கு இலவசமாக திறக்கப்பட்டுள்ளது.
# பெய்ஜிங் மிங் நகர கோட்டை இடிபாடுகள் பூங்கா

## அமைவிடமும், அணுகலும்

இந்தப் பூங்கா பெய்ஜிங்கின் உள் சுவர் நகரத்தின் தென்கிழக்கு மூலையில், தியனன்மென் சதுக்கத்தின் தென்கிழக்கில் சுமார் 3 கி.மீ (1.9 மைல்) தொலைவில் அமைந்துள்ளது. இப்போது இரண்டாவது வட்டச் சாலையின் அருகே தோங்செங் மாவட்டத்தில் உள்ளது. தென்கிழக்கு மூலையில் அமைந்துள்ள கோபுரம் உள்ளிட்ட கோட்டையின் ஒரு பகுதியே பூங்காவில் பாதுகாக்கப்படுகிறது. நீளமான தெற்கு நகர சுவர் தென்கிழக்கு மூலை கோபுரத்துடன் இணைக்கப்பட்டுள்ளது. அதே நேரத்தில் கிழக்கு நகர சுவரின் ஒரு குறுகிய பகுதி மூலையில் கோபுரத்திலிருந்து பெய்ஜிங் இருப்புப்பாதை நிலையத்திலிருந்து ஒரு இருப்புப்பாதை மூலம் பிரிக்கப்பட்டுள்ளது. தெற்கு நகரச் சுவரின் அடிவாரத்தில் உள்ள பூங்கா இடம் சோங்வென்மென் கிழக்கு அவென்யூ வழியாக இரண்டாவது வட்டச் சாலை வரை நீண்டுள்ளது. பெய்ஜிங் பண்டைய ஆய்வகம், ஜியாங்குவோமனில் கிழக்கு நகர சுவரின் மற்றொரு பகுதியில் கட்டப்பட்டுள்ளது. இது மூலை கோபுரத்தின் வடக்கே ஒரு குறுகிய தூரத்தில் உள்ளது. பெய்ஜிங் இருப்புப்பாதை நிலையமும், அதன் கிடங்குகளும் பூங்காவின் வடக்குப் பகுதியை ஆக்கிரமித்துள்ளன.
# பெய்ஜிங் மிங் நகர கோட்டை இடிபாடுகள் பூங்கா

## வரலாறு

இது, 1419 இல் மிங் வம்சத்தின் போது கட்டப்பட்டது. 2009 ஆம் ஆண்டில், பூங்கா மைதானத்தில் சுமார் 600 பழைய மரங்கள் பல்வேறு சமூக அமைப்புகளால் "ஏற்றுக்கொள்ளப்பட்டன", அவை மரங்களை வளர்ப்பது, கத்தரித்தல் மற்றும் பூச்சிகளைக் கட்டுப்படுத்துவதற்கான செலவில் பங்களிப்பதாக உறுதியளித்தன.
# ஆபாசத் திரைப்படம்

**ஆபாசத் திரைப்படம்** அல்லது **பாலியல் திரைப்படம்** (Pornographic film) என்பது பாலியல் ரீதியான விசயங்களை முன்வைத்து பார்வையாளர்களை புணர்ச்சிப் பரவசநிலைக்கு தூண்டுவதற்காக உருவாக்கப்படும் ஒரு திரைப்பட வகை ஆகும். ஆபாசத் திரைப்படங்கள் பாலியல் கற்பனைகளை முன்வைக்கின்றன. பொதுவாக நிர்வாணம் மற்றும் பாலியல் பாலுறவு போன்ற சிற்றின்பத் தூண்டுதல்களை உள்ளடக்குகின்றன.  
இந்த வகைத் திரைப்படம் மிகவும் வெளிப்படையான பாலுணர்வைக் கொண்டுள்ளது. கதைசொல்லலைக் காட்டிலும் பாலியல் காட்சிகளில் அதிக கவனம் செலுத்துகிறது. ஆபாசப் படங்கள் இலக்கமுறைப் பல்திறவாற்றல் வட்டு, இணையம், கம்பி வடத் தொலைக்காட்சி போன்ற பல்வேறு ஊடகங்களில் தயாரிக்கப்பட்டு விநியோகிக்கப்படுகின்றன. தற்காலத்தில் ஆபாச படங்கள் டிவிடியில் விற்கப்படுகின்றன அல்லது வாடகைக்கு விடப்படுகின்றன. சிறப்பு அலைவரிசைகள், கம்பி வடத் தொலைக்காட்சி மற்றும் செயற்கைக்கோள் போன்றவற்றில் பார்வையாளர்கள் காட்சிக்கு-காசு. கட்டணமுறையில் பார்க்கலாம். அல்லது வயதுவந்த திரையரங்குகளில் பார்க்கப்படுகிறது. சட்டப்படி இந்தவகைத் திரைப்படம் பொதுவாக பிரதான திரையரங்குகளில் அல்லது இலவசமாக தொலைக்காட்சியில் காட்ட அனுமதிக்கப்படுவதில்லை.
# ஆபாசத் திரைப்படம்

## சட்டரீதியான தகுதி

ஆபாசத் திரைப்படங்கள் பற்றிய சட்டம் ஒவ்வொரு நாட்டுக்கு ஏற்ற வேறுபடுகிறது. இந்தியா மற்றும் இலங்கை நாடுகளில் இந்த வகை திரைப்படங்கள் சட்டவிரோதமானது. ஆனாலும் பெரும்பாலான நாடுகள் இந்தத் துறைக்கு எதிராகத்தான் சட்டம் அமைத்துள்ளன.  
1969 இல் ஐக்கிய அமெரிக்க உச்ச நீதிமன்றம் ஆபாசமான பொருட்களை தனிப்பட்ட முறையில் வைத்திருப்பதை குற்றமாக அறிவித்ததது. 1970 களில் அமெரிக்காவில் ஆபாசத் தொழிலை மூடுவதற்கு மேலும் முயற்சிகள் மேற்கொள்ளப்பட்டன. ஆபாசத் தொழில்துறையில் இருப்பவர்களை விபச்சாரக் குற்றச்சாட்டில் வழக்கு பதிவும் செய்யப்பட்டது.  
பல நாடுகளில் ஆபாசப் படங்கள் விநியோகிப்பதற்கும் உற்பத்தி செய்வதற்கும் சட்டபூர்வமானது, ஆனால் சில கட்டுப்பாடுகள் உள்ளன. சில நாடுகளில் குறிப்பாக முஸ்லீம் நாடுகளிலும், சீனாவிலும் ஆபாசப் படங்கள் தடைசெய்யப்பட்டுள்ளன. ஆனால் இந்த நாடுகளில் சில இணைய வழியாக பார்க்க முடியும்.
# ஆபாசத் திரைப்படம்

## சட்டரீதியான தகுதி

### இந்தியா

- இந்தியாவில் ஆபாசப் பொருட்கள் விற்பனை மற்றும் விநியோகம் செய்வது பிரிவு 292 இன் கீழ் சட்டவிரோதமானது.
- பிரிவு 293 மற்றும் ஐடி சட்டம் -67 பி ஆகியவற்றின் கீழ் ஆபாசப் பொருட்களின் விநியோகம், விற்பனை அல்லது 20 வயதிற்குட்பட்ட எந்தவொரு நபருக்கும் ஆபாச உள்ளடக்கங்களை விற்பனை செய்வது சட்டவிரோதமானது.
- தகவல் தொழில்நுட்பச் சட்டம் 2000 இன் பிரிவு 67 பி இன் கீழ் நாடு முழுவதும் சிறுவர் ஆபாசப் படங்கள் சட்டவிரோதமானது மற்றும் கண்டிப்பாக தடைசெய்யப்பட்டுள்ளன.
- பிரிவு 292, 293 இன் கீழ் இந்தியாவில் ஆபாசத் திரைப்படங்களை தயாரித்தல், வெளியிடுதல் மற்றும் விநியோகித்தல் சட்டவிரோதமானது.
# ஆபாசத் திரைப்படம்

## சுகாதாரப் பிரச்சினைகள்

ஆபாசப் படங்களில் பாலியல் செயல்களில் நடிப்பவர்கள் பாதுகாப்பான முறையில் கருத்தடை உறை பயன்படுத்தாமல் செய்யப்படுகின்றன இதனால் நடிகர்களிடையே பால்வினை நோய்கள் பரவும் ஆபத்து உள்ளது. 1986 ஆம் ஆண்டில் எச்.ஐ.வி தொற்று உருவாகி பல நடிகர்கள் மற்றும் நடிகைகளின் எயிட்சு மூலம் இறப்புகளுக்கு வழிவகுத்தது.
# சிவப்பு வாயில் கலைக்கூடம்

சிவப்பு வாயில் கலைக்கூடம் பிரையன் வாலசு என்பவரால் நிறுவப்பட்ட பெய்ஜிங்கின் முதல் தனியார் சமகால கலைக்கூடமாகும். நகரக் கோட்டைகளின் அழிவிலிருந்து தப்பிப்பிழைத்த சில மிங் வம்ச கோபுரங்களில் ஒன்றான தோங்பியன்மெனில் உள்ள வரலாற்று தென்கிழக்கு மூலை கோபுரத்தில் அமைந்துள்ள இந்தக் கலைக்குடம், பாரம்பரியத்துடன் இணைந்து சீனாவின் சமகால கலை வெளிப்பாட்டின் பொருட்களை முன்வைக்கிறது. இது வாரத்தின் அனைத்து நாட்களிலும் பொதுமக்களுக்காக திறந்திருக்கும். மேலும் நுழைவுக் கட்டணம் கிடையாது.
# சிவப்பு வாயில் கலைக்கூடம்

## வரலாறு

அமைந்துள்ள சிவப்பு வாயில் கலைக்கூடம். இது தோங்க்பியன்மெனில் உள்ள மிங்-கால நகரக் கோட்டைகளின் ஐந்து நூற்றாண்டுகள் பழமையான நினைவுச்சின்னமாகும்.]]
1984 ஆம் ஆண்டில் சீனாவுக்குச் சென்று 1985 மற்றும் 1986 ஆம் ஆண்டுகளில் திரும்பிய ஆத்திரேலியரான பிரையன் வாசு என்பவரால் 1991 ஆம் ஆண்டில் இது நிறுவப்பட்டது. சீன கலை வரலாற்றைப் படிப்பதற்காக, பெய்ஜிங்கில் உள்ள மத்திய நுண்கலை கழகத்தில் சேருவதற்கு முன்பு 1989-1990 வரை வெளிநாட்டு மொழி அச்சகத்தில் படிப்பதற்கும் வேலை செய்வதற்கும் அவருக்கு நேர்ச்மிருந்தது. இந்த காலகட்டத்தில் அவர் ஒரு தற்கால சீன கலைக்கூடத்தை நிறுவுவது குறித்து பரிசீலிக்கத் தொடங்கினார். 1988 மற்றும் 1989 ஆம் ஆண்டுகளில் அவர் ஜியாங்குவோமனில் உள்ள பெய்ஜிங் பண்டைய ஆய்வகத்தில் நண்பர்களுடன் கண்காட்சிகளை ஏற்பாடு செய்தார். அக்காலத்தின் தற்கால கலைக் காட்சி வெளிநாட்டினரின் முன்முயற்சியுடன் இணைந்து அடிமட்ட முயற்சிகளைக் கொண்டிருந்தது. பிரத்தியேக பாரம்பரிய கலை நிறுவனங்களால் விலகி, இளம் கலைஞர்கள் பெய்ஜிங் வழியாக தங்கள் படைப்புகளுடன் ஆர்வமுள்ள பார்வையாளர்களைத் தேடினார்கள். அவர்கள் வெளிநாட்டினர் தங்கியிருக்கும் விடுதிகளில் காட்சிப்படுத்துவார்கள் அல்லது ஆர்வமுள்ளவர்களின் வீடுகளுக்கேச் சென்று காட்சிப் படுத்துவார்கள். அங்கு அவர்களின் வேலை கிடைக்கக்கூடிய எல்லா இடங்களையும் எடுத்துக் கொண்டது. தனது படிப்பை முடித்த பின்னர், வாலஸ் ஐந்து நூற்றாண்டுகள் பழமையான மிங்-கால தென்கிழக்கு மூலை கோபுரத்தில் தோங்பியன்மெனில் சிவப்பு வாயில் கலைக்கூடத்தை நிறுவினார். இது இப்போது தோங்செங் மாவட்டத்தின் மிங் நகர கோட்டை இடிபாடுகள் பூங்காவில் உள்ளது. 1991 சூலையின் தொடக்க கண்காட்சியில் ஜாங் யாஜி, தாகோங், வாங் இலிஃபெங் மற்றும் வாங் லுயான் ஆகியோரின் படைப்புகள் காட்சிக்கு வைக்கப்பட்டன.
# சிவப்பு வாயில் கலைக்கூடம்

## சமீபத்திய அம்சங்கள்

இந்தக் கலைக்கூடத்தின் திபெத்திய கலைஞர்களுடனான ஒத்துழைப்பு 2008 ஆம் ஆண்டில் "லாசாவுக்குத் திரும்பு" நிகழ்ச்சியைத் தயாரித்தது, இதில் கோங்கர் கியாட்சோ போன்ற கலைஞர்கள் பங்கேற்றனர். 2008 ஆம் ஆண்சு திசம்பரில், *ஷெப்பர்ட்ஸ் ஃபீல்ட் வில்லேஜ்* குழந்தைகள் அனாதை இல்லத்திற்கான நிதி திரட்டுவதற்காக கலை கண்காட்சியை நடத்தியது. 2011 ஆம் ஆண்டில், தனது 20 வது ஆண்டு விழாவைக் கொண்டாடியது.
# சிவப்பு வாயில் கலைக்கூடம்

## சிவப்பு வாயில் உறைவிடம்

கலைக்கூடத்தின் நிறுவனர் பிரையன் வாலஸின் சமகால சீனக் கலை குறித்த உள்நோக்கு படிப்படியாக அவரை பெய்ஜிங் கலைக் காட்சிக்கு அறிமுகம் தேடும் சர்வதேச கலைஞர்களுக்கான அதிகாரப்பூர்வமற்ற தொடர்பு நபராக மாற வழிவகுத்தது. 2001 ஆம் ஆண்டில், பிரையன் வருகை தரும் கலைஞர்களுக்கு ஒரு அரங்க வசதியை வாடகைக்கு எடுக்கத் தொடங்கினார். தேவைக்கு ஏற்றவாறு குடியிருப்புகள் விரிவடைந்தது. இன்று, கலைக்கூடம் பத்து முழுமையான குடியிருப்புகளை நிர்வகிக்கிறது. அவர்கள் தற்போது ஆண்டுக்கு 70 க்கும் மேற்பட்ட குடியிருப்பாளர்களுக்கு விருந்தளித்து வருகின்றனர்.  
இந்த திட்டம் கலைக்கூடத்தின் உதவியுடன் இலாப நோக்கற்ற அடிப்படையில் இயங்குகிறது. பங்கேற்பாளர்கள் தங்கள் சொந்த போக்குவரத்து, வழங்கல் மற்றும் தங்குமிட செலவுகளை ஈடுகட்ட எதிர்பார்க்கப்படுகிறார்கள். பலர் தங்கள் சொந்த நாடுகளிலிருந்து நிதி உதவி பெறுகிறார்கள். கலைக்கூடம் நிதியுதவியை வழங்கும் நாடுகள் மற்றும் நிறுவனங்களுடன் உறவுகளை வளர்க்கிறது. ஆஸ்திரிய தூதரகம் தற்போது இந்தத் திட்டத்துடன் ஒத்துழைத்து, போட்டிக்குத் தேர்ந்தெடுக்கப்பட்ட கலைஞர்களை ஆண்டு முழுவதும் அனுப்புகிறது.
# இரண்டாம் அபினிப் போர்

**இரண்டாவது அபினிப் போர்** (Second Opium War) **இரண்டாம் ஆங்கிலோ-சீனப் போர்**, **இரண்டாம் சீனப் போர்**, **அம்புப் போர்** அல்லது **சீனாவுக்கான ஆங்கிலோ-பிரெஞ்சு பயணம்** என்றெல்லாம் அழைக்கப்படும், இது பிரித்தானிய பேரரசும், பிரெஞ்சு பேரரசும் சீனாவின் சிங் வம்ச அரசர்களை எதிர்த்துப் போரிட்டது . இந்தப்போர் 1856 முதல் 1860 வரை நீடித்தது.  
இது அபினிப் போர்களில் இரண்டாவது பெரிய யுத்தமாகும். சீனாவிற்கு அபினி ஏற்றுமதி தொடர்பான பிரச்சினைகள் தொடர்பாக போர் நடந்தது. இதன் விளைவாக சிங் வம்சத்திற்கு இரண்டாவது தோல்வி ஏற்பட்டது. பீக்கிங் மாநாட்டின் ஒப்பந்தங்கள் ஆங்காங்கின் ஒரு பகுதியாக கவுலூன் தீபகற்பத்தை விட்டுச்செல்ல வழிவகுத்தன.
# இரண்டாம் அபினிப் போர்

## பெயர்கள்

"இரண்டாம் போர்" மற்றும் "அம்புப் போர்" ஆகிய சொற்கள் இலக்கியத்தில் பயன்படுத்தப்படுகின்றன. "இரண்டாம் அபினிப் போர்" என்பது பிரித்தானிய மூலோபாய நோக்கங்களில் ஒன்றைக் குறிக்கிறது: அபினி வர்த்தகத்தை சட்டப்பூர்வமாக்குதல், வர்த்தகத்தை விரிவுபடுத்துதல், சீனா முழுவதையும் பிரித்தானிய வணிகர்களுக்காகத் திறத்தல், வெளிநாட்டு இறக்குமதியை உள் போக்குவரத்து கடமைகளிலிருந்து விலக்குதல் போன்றவை. "அம்புப் போர்" என்பது ஒரு கப்பலின் பெயரைக் குறிக்கிறது. இது மோதலின் தொடக்க புள்ளியாக மாறியது.